വെള്ളിയാഴ്ച വരെ കനത്ത മഴയ്ക്ക് സാധ്യത ബംഗാള് ഉള്ക്കടലില് ന്യൂനമര്ദത്തിനു സാധ്യത തുലാവര്ഷം കേരളത്തില് കൂടുതലായിരിക്കുമെന്ന് സൂചന തിരുവനന്തപുരം: സംസ്ഥാനത്ത് വെള്ളിയാഴ്ചവരെ ഇടിമിന്നലോടു കൂടിയ കനത്ത മഴ തുടരാന് സാധ്യതയുള്ളതായി കാലാവസ്ഥാ നിരീക്ഷണ കേന്ദ്രം അറിയിച്ചു. ഇടിമിന്നലും ശക്തമായ കാറ്റുമുണ്ടാകുമെന്നാണ് മുന്നറിയിപ്പ്. ഇന്ന് ശക്തമായ മഴയ്ക്ക് സാധ്യതയുണ്ട്. കഴിഞ്ഞ ദിവസങ്ങളില് ശക്തമായ മഴ ലഭിച്ച പ്രദേശങ്ങളില് ജാഗ്രത തുടരണം. ബംഗാള് ഉള്ക്കടലില് ഇന്ന് ചക്രവാതച്ചുഴി രൂപപ്പെട്ടേക്കും. അടുത്ത 48 മണിക്കൂറിനുള്ളില് ഇത് ന്യൂനമര്ദ്ദമായി മാറാനും സാധ്യതയുണ്ട്. അതേസമയം കേരളാ തീരത്ത് മത്സ്യബന്ധനത്തിന് വിലക്കില്ല. ഒക്ടോബര് മുതല് ഡിസംബര് വരെ ചുഴലിക്കാറ്റ് സീസണ് കൂടിയായതിനാല് ഇത്തവണ കൂടുതല് ന്യൂന മര്ദ്ദങ്ങളും ചുഴലിക്കാറ്റുകളും പ്രതീക്ഷിക്കുന്നുണ്ട്. കേന്ദ്ര കാലാവസ്ഥ വകുപ്പ് ഇത്തവണ തുലാവര്ഷം കേരളത്തില് കൂടുതലായിരിക്കുമെന്ന് സൂചന നല്കിയിരുന്നു. The post വെള്ളിയാഴ്ച വരെ കനത്ത മഴയ്ക്ക് സാധ്യത ബംഗാള് ഉള്ക്കടലില് ന്യൂനമര്ദത്തിനു സാധ്യത തുലാവര്ഷം കേരളത്തില് കൂടുതലായിരിക്കുമെന്ന് സൂചന appeared first on RashtraDeepika.